Henschel Hs 293

Henschel Hs 293 bola nemecká protilodná riadená strela ovládaná rádiom z obdobia druhej svetovej vojny.

Vývoj 
Projekt Hs 293 začal v roku 1940, založený na kĺzavej bombe „Gustav Schwartz Propellerwerke“, ktorá bola navrhnutá v roku 1939. Táto strela ešte nemala riadiaci systém, iba autopilot, ktorý udržoval priamy kurz. Bomba tak mohla byť odpálená z väčšej vzdialenosti od cieľa, čo chránilo materské lietadlo pred protivzdušnou paľbou. Nasledujúci rok Henschel pridal do spodnej časti strely raketový motor, čo umožnilo vypustiť strelu z menšej výšky pri čom by sa dolet neskrátil.

Zbraň pozostávala z  nálože, tenkého oceľového trupu s dvoma krídlami, raketového motora umiestneného v dolnej časti trupu a riadiaceho systému, ktorý prijímal povely z riadiacej jednotky Kehl. Ak sa bomba zhodila z výšky , dolet bol okolo .
Hs 293 bola určená na ničenie nepancierovaných lodí, na rozdiel od bomby Fritz X. Operátor strelu ovládal s pomocou riadiacej páky. Operátor musel mať strelu stále na dohľad a aby ju videl aj z väčšej vzdialenosti, boli na jej chvoste umiestnené farebné svetlice, pre nočné operácie blikajúce svetlá.

Táto zbraň však mala jednu nevýhodu – po vypustení strely muselo materské lietadlo zostať v blízkosti cieľa, až kým ho strela nezasiahla, aby ju mohol navigátor presne naviesť na cieľ.

Vtedy bolo lietadlo veľmi zraniteľné voči útokom stíhačiek. Tento nedostatok sa nemeckí inžinieri pokúsili odstrániť tým, že do prednej časti strely umiestnili kameru (variant Hs 293 D), ale bolo už príliš neskoro a vojna skončila skôr, než mohol byť projekt zavedený do výroby.

Od roku 1942 bolo vyrobených cez 1000 kusov. Spojenecká zbraň, ktorá by mala k Hs 293 najbližšie, je americká radarom navádzaná voľne padajúca bomba Bat.

Bojové použitie 
25. augusta roku 1943 bola Hs 293 prvýkrát úspešne použitá, keď v Biskajskom zálive potopila britskú korvetu HMS Egret. 26. novembra potopila jedna strela transportnú loď HMT Rohna. Zahynulo cez 1000 mužov. Ostatné lode, poškodené, alebo potopené strelou Hs 293:
 HMS Landguard – bol ľahko poškodený spolu s Egret v Biskajskom zálive 25. augusta roku 1943
 HMS Bideford – ľahko poškodený spolu s Egret v Biskajskom zálive 25. augusta roku 1943
 HCMS Athabaskan – ťažko poškodený spolu s Egret v Biskajskom zálive 25. augusta roku 1943
 HMHS Newfoundland – ťažko poškodená, neskôr ju spojenci potopili delostreleckou paľbou
 HMS LST-79 – potopená
 SS Samite – poškodená
 SS Hiram S. Maxim- poškodená
 SS Selvik – poškodená
 HMS Rockwood – ľahko poškodená
 HMS Dulverton – ťažko poškodená, vznikol na nej požiar
 MV Marsa – potopená
 SS Delius – poškodená
 HMS Jervis – poškodený pri Anziu 23. januára roku 1944
 HMS Janus – poškodená buď torpédom, alebo Hs 293
 USS Prevail – poškodená, pravdepodobne Hs 293
 USS Mayo – poškodená, buď mínou, alebo Hs 293
 SS John Banvard – poškodená
 SS Samuel Hunington – potopená 29. januára roku 1944 pri Anziu
 HMS Spartan – potopená 29. januára roku 1944 pri Anziu
 USS Herbert C. Jones – poškodený 15. februára roku 1944 pri Anziu
 SS Elihu Yale – potopená 16. februára roku 1944 pri Anziu, blízko plávajúca LTC 35 bola taktiež zničená
 HMS Inglefield 
 HMS Lawford – potopená pravdepodobne Hs 293, oficiálne sa uvádza, vzdušné torpédo, takže možno išlo o Hs 294
 USS Meredith – potopená pravdepodobne Hs 293
 HMCS Matane – poškodená
 USS LST-282 – potopená

Hoci bola strela navrhnutá proti lodiam, po vylodení v Normandii bola začiatkom augusta roku 1944 použitá proti mostom na riekach See a Selume. Pri strate šiestich lietadiel bol poškodený len jeden most.
Hs 293 sa vypúšťala z bombardérov Heinkel He 111, alebo He 177, Focke-Wulf Fw 200, alebo Dornier Do 217.

Varianty 
 Hs 293A (neskôr Hs 293A-1) – pôvodná verzia
 Hs 293B – Po drôte riadená verzia, mala to byť odpoveď na rušičky, ktoré vyvinuli Američania, ale nikdy nebola sériovo vyrábaná
 Hs 293C (verzia pre sériovú výrobu- Hs 293A-2)- mala oddeliteľnú hlavicu 
 Hs 293D – v prednej časti strely bola umiestnená kamera, čo malo zabrániť tomu, aby bolo lietadlo v blízkosti cieľa ohrozované stíhačkami. Nikdy nebola použitá v boji, jednak preto, že bola neskoro nasadená a jednak preto, že kamera bola nespoľahlivá. Bolo testovaných 20 týchto striel.
 Hs 293E – Experimentálny model, testovali sa na ňom riadiace jednotky
 Hs 293F – Bezchvostová verzia, nebola nikdy postavená
 Hs 293H – Experimentálna verzia, ktorá bola vypustená z jedného lietadla a ovládaná z druhého. Od projektu bolo upustené, pretože spojenecká vzdušná prevaha zapríčinila, že dostať dve lietadlá do blízkosti lode a udržať ich tam by bolo prakticky nemožné 
 Hs 293V6 – Bola navrhnutá pre odpaľovanie z prúdového bombardéra Arado Ar 234 Blitz pri rýchlosti /h. Hlavnou zmenou boli skrátené krídla, aby sa vošla dovnútra bombovnice. Projekt nebol nikdy realizovaný.

Technické parametre 
 Dĺžka:  
 Rozpätie krídel: 
 Obvod trupu:  
 Výška:  
 Hmotnosť výbušnín:  
 Celková hmotnosť:

Iné projekty 

Rakety vzduch-zem
Henschel